ഗര്ഭിണിയെയും ഏഴു വയസ്സുകാരനെയും കൊന്ന കേസ് പരമാവധി ശിക്ഷ ലഭിക്കാന് കാരണം പഴുതടച്ച അന്വേഷണം മഞ്ചേരി: കാടാമ്ബുഴയില് പൂര്ണ ഗര്ഭിണിയായ യുവതിയെയും മകനെയും കൊലപ്പെടുത്തിയ കേസില് പ്രതിക്ക് പരമാവധി ശിക്ഷ ലഭിക്കാന് സഹായിച്ചത് പൊലീസിെന്റ പഴുതടച്ച അന്വേഷണം. ഒരു ദൃക്സാക്ഷി പോലുമില്ലാതിരുന്നിട്ടും പരമാവധി ശിക്ഷ വാങ്ങി നല്കാന് സാധിച്ചു. സൈബര് സെല്ലിെന്റയും ശാസ്ത്രീയ തെളിവുകളുടെയും അടിസ്ഥാനത്തിലായിരുന്നു അന്വേഷണം. പൊലീസിെന്റ കാര്യക്ഷമതയാണ് പരമാവധി ശിക്ഷ ലഭിക്കാന് കാരണമായതെന്ന് പബ്ലിക് പ്രോസിക്യൂട്ടര് സി. വാസു പറഞ്ഞു. മൊബൈല് ഫോണ് രേഖകള്, സ്ഥലത്തുനിന്ന് പകര്ത്തിയ ചിത്രങ്ങള്, സാക്ഷി മൊഴികള് എന്നിവ പ്രതിക്കെതിരായ തെളിവുകളായി. കൊലപാതകം നടന്ന ദിവസം ഇരുദിശകളിലായാണ് ഉമ്മുസല്മയുടെയും മകെന്റയും മൃതദേഹം കിടന്നിരുന്നത്. പൊലീസ് എടുത്ത ചിത്രത്തില് മകെന്റ കാലുകള് ഉമ്മുസല്മയുടെ മുഖത്തായിരുന്നു. ഈ ചിത്രമാണ് കൊലപാതകമാണെന്ന് തെളിയിക്കാന് സഹായിച്ചത്. കൊലപാതകത്തിനിടെ ഉമ്മുസല്മ പ്രസവിക്കുകയും ശുശ്രൂഷ കിട്ടാതെ നവജാതശിശു മരിക്കുകയും ചെയ്തിരുന്നു. കൃത്യം നടക്കുന്നതിന് തലേ ദിവസം പ്രതിയെ ഉമ്മുസല്മയുടെ വീട്ടില് കണ്ടതായി സമീപത്തെ ആശ വര്ക്കര് മൊഴി നല്കിയിരുന്നു. കൃതൃം നടത്തിയ ശേഷം വീട് പൂട്ടി താക്കോല് തൊട്ടടുത്തുള്ള കുറ്റിക്കാട്ടിലേക്ക് വലിച്ചെറിഞ്ഞിരുന്നു. ഇത് അന്വേഷണ ഉദ്യോഗസ്ഥര് കണ്ടെത്തിയതും ആത്മഹത്യയാണെന്ന് വരുത്താന് ഇരുവരുടെയും കൈ ഞരമ്ബുകള് മുറിക്കുകയായിരുന്നെന്ന് ശാസ്ത്രീയ പരിശോധനയില് തെളിയിക്കാനായതും നിര്ണായകമായി. കല്പകഞ്ചേരി എസ്.ഐ കെ.ആര്. രഞ്ജിത്ത്, കാടാമ്ബുഴ സ്റ്റേഷനിലെ എ.എസ്.ഐമാരായ ഇഖ്ബാല്, സുരേഷ്, ശശി, സിവില് പൊലീസ് ഓഫിസര്മാരായ സി. സുജിത്ത്, ജയകൃഷ്ണന്, അബ്ദുല് അസീസ്, ജയപ്രകാശ്, സുനില് ദേവ്, ജംഷാദ്, കൈലാസ്, അബ്ദുള് ഗഫൂര്, ആര്യശ്രീ, വീണ വാരിയത്ത്, ശ്രീജ എന്നിവരടങ്ങിയ സംഘമാണ് കേസന്വേഷിച്ചത്.പ്രതി വീണ്ടും ആത്മഹത്യക്ക് ശ്രമിച്ചുമഞ്ചേരി: കൊലപാതക കേസില് വിധി പറയാനിരിക്കെ പ്രതി വീണ്ടും ആത്മഹത്യക്ക് ശ്രമിച്ചു. ഇരട്ട ജീവപര്യന്തം തടവിന് ശിക്ഷിച്ച വെട്ടിച്ചിറ പുന്നത്തല സ്വദേശി ചാലിയത്തൊടി മുഹമ്മദ് ഷരീഫാണ് 42 പാലക്കാട് മലമ്ബുഴയിലെ ജില്ല ജയിലില് ആത്മഹത്യക്ക് ശ്രമിച്ചത്. ബുധനാഴ്ച പുലര്ച്ചയാണ് സംഭവം. അടുക്കളയില് ഉപകരണം ഉപയോഗിച്ച് ഞരമ്ബ് മുറിക്കാനായിരുന്നു ശ്രമം. ആശുപത്രിയില് പ്രവേശിപ്പിച്ച് പ്രാഥമിക ചികിത്സ നല്കി. മനോരോഗ വിദഗ്ധനെ കാണിച്ച ശേഷം ഉച്ചയോടെ മഞ്ചേരിയിലെ കോടതിയിലെത്തിച്ചു. ഇതുകാരണം രാവിലെ വിധി പറയാനിരുന്ന കേസില് ഉച്ചക്കു ശേഷമാണ് ശിക്ഷ പ്രഖ്യാപിച്ചത്. നേരത്തേ കസ്റ്റഡിയിലായിരിക്കെ കൈ ഞരമ്ബ് മുറിച്ച് ആത്മഹത്യക്ക് ശ്രമിച്ചിരുന്നു. ഇയാളെ പാര്പ്പിച്ചിരുന്ന ജയിലിലെ ഉദ്യോഗസ്ഥര്ക്ക് വീഴ്ചയുണ്ടായെന്നാണ് പ്രാഥമിക നിഗമനം. ജയിലില് പൊതുവെ ശാന്ത സ്വഭാവക്കാരനായി തോന്നിയതിനാല് വേണ്ടത്ര ശ്രദ്ധ ചെലുത്തിയില്ലെന്നാണ് വിവരം.വിധിയില് സന്തോഷം ഉമ്മുസല്മയുടെ ബന്ധുമഞ്ചേരി: ഉമ്മുസല്മയെയും കുഞ്ഞിനെയും കൊലപ്പെടുത്തിയ മുഹമ്മദ് ഷരീഫിന് ഇരട്ട ജീവപര്യന്തം തടവും പിഴയും ലഭിച്ചതില് സന്തോഷമുണ്ടെന്ന് ബന്ധു കൊളമ്ബന് അഷ്റഫ് മാധ്യമത്തോട് പറഞ്ഞു. വിധി കേള്ക്കാന് രാവിലെത്തന്നെ കോടതിയില് എത്തിയിരുന്നു. വിധി കേട്ടപ്പോള് നീതിന്യായ വ്യവസ്ഥയോട് ബഹുമാനം തോന്നി. ജീവപര്യന്തം തടവാണ് പ്രതീക്ഷിച്ചത്. പൊലീസിെന്റ ഭാഗത്തുനിന്നുണ്ടായ സഹകരണമാണ് വേഗത്തില് വിചാരണ പൂര്ത്തിയാക്കി ശിക്ഷ ലഭിക്കാന് കാരണമായതെന്നും അദ്ദേഹം പറഞ്ഞു. ഉമ്മുസല്മയുടെ സഹോദരീ ഭര്ത്താവായ അഷ്റഫ് രണ്ടാം സാക്ഷി കൂടിയായിരുന്നു.